Биыл «Ұлы дала жорығы» Абылай хан резиденциясынан аттанады
"Биыл «Ұлы дала жорығы» Абылай хан резиденциясынан аттанады" | "https://abai.kz/post/181119"
TITLE: Биыл «Ұлы дала жорығы» Абылай хан резиденциясынан аттанады
URL: https://abai.kz/post/181119
META: "Биыл «Ұлы дала жорығы» Абылай хан резиденциясынан аттанады" | "https://abai.kz/post/181119"
DATE: 12.03.2024
AUTHOR(s): Abai.kz
TOTAL WORDS: 176
TEXT: Биыл V Дүниежүзілік көшпенділер ойындары қарсаңында өтетін «Ұлы Дала Жорығы» бірегей марафон-бәйгесінің республикалық іріктеу кезеңінің басталу күні белгілі болды. 11 наурызда «JORYQ» республикалық ат спорты федерациясының президенті Бақытжан Тұрлыбеков Солтүстік Қазақстан облысының әкімі Ғауез Нұрмұхамбетовпен кездесті. Сурет «JORYQ» республикалық ат спорты федерациясының баспасөз қызметінен алынды Атап айтқанда, кездесу барысында Ұлттық спорт түрлері қауымдастығының қолдауымен өтетін марафон-бәйгенің ұйымдастыру мәселелері талқыланды. Сондай-ақ жиын барысында «Ұлы Дала Жорығы» республикалық іріктеу турының өтетін орны мен басталу күні белгіленді. Осылайша, марафон-бәйгенің басталу нүктесі ретінде Петропавл қаласындағы Абылай ханның мұражай кешені-резиденциясы анықталды. Жоба 12 мамырда басталып, 17 мамырда Астанада аяқталады. Бурабай курорттық аймағының, Ботай мен Бозоқ көне мекендерінің көрікті жерлерін басып өтетін марафон-бәйгенің жалпы қашықтығы 500 шақырымды құрайды. Үздік үштікке енген жеңімпаз командалар қыркүйек айына жоспарланған «Ұлы Дала Жорығы» халықаралық турына лицензияға ие болмақ. Сурет «JORYQ» республикалық ат спорты федерациясының баспасөз қызметінен алынды Қазіргі таңда аймақтық іріктеу турлары жүріп жатыр, олардың жеңімпаздары ұлттық іріктеу турына жолдама алады. Республикалық іріктеу кезеңінде орнатылған ең үздік жетістіктер Қазақстанның рекордтар кітабына (KINES) енгізіледі. «Ұлы Дала Жорығы» – жылқы баласының ең мықты тұқымы анықталатын далалық лабораториясы. Abai.kz
